Kameme FmKameme Fm News
Ambunge a hau kabere a Ikamba-ini kwagira kiene itacukia ria NRM
Ambunge a hau kabere kuuma mwena wa Ikamba-ini nimaragiire kiene itacukia ria mbutu ndegani NRM ria kuuria arumiriri ao magomere motungata na indo cia kambuni itiganite cia guku bururi-ini. Matongoretio ni uria wari mumbunge wa Kibwezi ya irathiro Phillip Kaloki, maugite ruriri rwa Ikamba nirwiyamurite na rutikunyitanira na ritana riu amu ni ria kuhotomia ruhonge rwa wonjoria, na noricungiriirie uhaguku wa ugitiri.
Mwena-ini wake uria wari mumbunge wa Mwingi Central Joe Mutambu augite akenya nio meguthagathagio ni ritana ria kugomera kambuni ico no indi ti mutongoria wa NRM Raila Odinga.
Kungi nakuo gikundi kia mbeu njithi kuuma nyanza gigitongorio ni Roy Obwanga kiugite wonjoria mwena ucio niuthiite thii na njira nene undu uria ungicungirira gicigo kiu gutigwo na thutha makiria tabarira-ini cia uthii wanambere.
Ihinda-ini oro riu gikundi kiu kiugite nigikwambiriria guthomithia mbeu njithi mogwati maria mangigumira miena iyo niundu wa kuhotomo kwa wonjoria.
fao_Latn kik_Latn kik_Latn swh_Latn kik_Latn kik_Latn